چرنوبیل فاجیعه‌سی

چرنوبیل فاجیعه‌سی-۲۶ آوریل ۱۹۸۶ تاریخینده شوروی بیرلیگینه باغلی اوکراین شوروی سوسیالیست جومهوریتینین پریپیات شهری یاخینلیغینداکی چرنوبیل اوتمی مرکزینده‌کی ۴ نومره‌لی راکتوردا باش‌وئرن حادیثه‌دیر. حادیثه میلتلرآراسی اتومی حادیثه‌لر میقیاسینا گؤره بۇگۆنه قدر مئیدانا گلمیش ان بؤیوک اتومی حادیثه‌لردن بیریدیر. چرنوبیل فلاکتی، میلتلرآراسی اتومی حادیثه‌ٰلر مقیاسیندا ان یوخاری صینفلندیرمه حدی اولان ۷ ایله میقاسیلاندیریلمیشدیر. تکجه ایکی اتومی حادیثه بئله بیر یوخاری درجه‌ده صینفلندیریلمیشدیر. بونلاردان بیری چرنوبیل فاجیعه‌سی، اوْبیری‌سی ده ۲۰۱۱ ایلینده فوکوشیما اتومی مرکزینده باش‌وئرن قضادیر. حادیثه‌نین تلفات و خیسارتلری باخیمیندان تاریخین ان فجیع ایکی اتومی حادیثه‌لریندن بیریدیر. حادیثه سونراسی ۵۰۰.۰۰۰ دن چوخ ایشچی فاجیعه‌یه موداخیله ائدیب بیر چوخو رادیاسیونوا معروض قالدیلار. ۳۱ نفر حادیثه اثناسیندا اؤلدو و خرجلری ۱۸ میلیارد شوروی روبلونا یئتیشدی -۲۰۱۹ ایلی‌نده تورمو حسابا آلماقلا تخمیاٌ ۶۸ میلیارد آمریکا دولارینا برابردیر. بو حادیثه‌ده چوخ بؤیوک بیر منطقه‌یه یاییلان رادیاسیونا گؤره اۇزون زاماندا داها آغیر بیر ضرر وئردیگینه اینانیلیر. قایناقلار